cyanic-selkie/wikianc huggingface dataset:
מישל דושוסואה
ביוגרפיה
את הקריירה הקולנועית שלו החל בתחילת שנות ה-60 כניצב בסרטים כגון "היום הארוך ביותר" (1962). ב-1967 שיחק לראשונה בתפקיד ראשי במותחן "משחקי רצח" (Jeu de massacre); סרטו של הבמאי הצרפתי אלן ז'סואה. ב-1969 החל לשחק בסרטיו של קלוד שברול ואלו הביאו לו פרסום; תחילה היה זה בתפקיד משנה כמפקח המשטרה בסרט "האישה הבוגדנית" בשנת 1969 ובאותה שנה שיחק בתפקיד הראשי בסרט "שהחיה תמות", בו גילם את האב השכול המחפש את האיש שהרג את בנו. הוא זכה לביקורות חיוביות על משחקו זה ונאמר עליו כי הוא מיטיב לבטא מכלול של רגשות תחת מסכה של איפוק. ב-1970 שיחק בסרט נוסף של שברול, "הקרע"; הפעם בתפקיד משנה כפרקליטה של הגיבורה (בגילומה של סטפאן אודראן) והדמות היחידה העומדת לצידה מול כל מבקשי רעתה. ב-1973 שיחק שוב בסרט של ז'סואה, "Traitement de choc", לצידם של אלן דלון ואני ז'ירארדו. בשנים שבאו לאחר מכן הוסיף דושוסואה לשחק בסרטי קולנוע וטלוויזיה רבים, אולם רק לעיתים רחוקות בתפקידים ראשיים.
ב-1984 השתתף בסרט ההיסטורי עתיר התקציב של הבמאי אלן קורנו, "Fort Saganne", לצידם של ז'ראר דפארדייה, פיליפ נוארה, סופי מרסו וקתרין דנב. ב-1990 שיחק בתפקיד משנה בסרטו של הבמאי לואי מאל, "חגיגה במאי" (Milou en mai) והיה מועמד לפרס הסזאר לשחקן המשנה הטוב ביותר. הוא המשיך לשחק בקולנוע ובטלוויזיה בתפקידי משנה, בדרך כלל. ב-2000 שיחק בתפקיד משנה בסרטו של פטריס לקונט, "האלמנה מסנט פייר" (La veuve de Saint-Pierre), בכיכובם של ז'ולייט בינוש ודניאל אוטיי. ב-2002 השתתף בסרטו של קוסטה גברס, "אמן" שעסק בסיפורו של הקצין הנאצי קורט גרשטיין שניסה להביא לידיעת הכנסייה הקתולית את השואה המתחוללת באירופה. ב-2004 שיחק בתפקיד משנה בסרטו של פטריס לקונט, "זרים אינטימיים" (Confidences trop intimes) בכיכובם של פבריס לוקיני וסנדרין בונאר. באותה שנה שב ושיתף פעולה עם קלוד שברול כששיחק בתפקיד משנה בסרטו, "השושבינה" (La demoiselle d'honneur). ב-2008 נטל חלק בתפקיד משנה בדרמת הפשע הביוגרפית המורכבת משני חלקים "אויב הציבור מספר 1" שעסקה בחייו של הפושע המפורסם ז'אק מזרין. בשנת 2009 השתתף בתור קלוד דלגדו בסדרת הפשע "בראקו" של רשת Canal+.
דושוסואה נפטר בפריז במרץ 2012, בן 73, כתוצאה מהתקף לב.
כוחו של הכלב
כוחו של הכלב (באנגלית: The Power of the Dog) הוא סרט דרמה בינלאומי שנכתב ובוים על ידי ג'יין קמפיון, המבוסס על רומן באותו שם מאת תומאס סאבאג'. בסרט מככבים בנדיקט קמברבאץ', קירסטן דנסט, ג'סי פלמונס, קודי סמית-מקפי, תומאסין מקנזי, ג'נבייב למון, קית' קאראדין ופרנסס קונרוי.
הסרט עלה לאקרנים בבכורה עולמית במהלך פסטיבל הסרטים של ונציה ה-78 ב-2 בספטמבר 2021, ועלה לאקרנים בבתי קולנוע נבחרים ב-17 בנובמבר 2021, לפני שעלה לשידור והופץ בשירות הזרמת המדיה "נטפליקס" ב-1 בדצמבר 2021.
הסרט זכה בפרס גלובוס הזהב לסרט הטוב ביותר - דרמה בטקס פרסי גלובוס הזהב ה-79.
שם הסרט באנגלית מקביל לביטוי מתוך פסוק מתהילים כ"ב, שקוראת אחת הדמויות לקראת סוף הסרט. הפסוק במקורו העברי הוא: "הַצִּילָה מֵחֶרֶב נַפְשִׁי מִיַּד כֶּלֶב יְחִידָתִי".
תקציר העלילה
בשנת 1925 במונטנה, בעל חווה סדיסטי מתנכל לאלמנה צעירה ולבנה היחיד לאחר שהיא מתחתנת במפתיע עם אחיו ובאה לגור בחווה, אך מתחיל להשתנות לאחר שהוא עצמו מתחיל לחוות אהבה.
פיתוח וליהוק
במאי 2019 נודע כי הבמאית ג'יין קמפיון תכתוב ותביים את הסרט, בו יככבו בנדיקט קמברבאץ' ואליזבת מוס. בספטמבר 2019, נמסר כי פול דנו נכנס למשא ומתן על הצטרפות לצוות השחקנים. חודש לאחר מכן, אושר כי דנו אכן לוהק לצוות השחקנים, ושקירסטן דנסט תחליף את מוס בתפקיד. עם זאת, בנובמבר 2019, נמסר על עזיבתו של דנו בעקבות צילומי הסרט "באטמן", ועל ליהוקו של ג'סי פלמונס, שיחליף את דנו בתפקיד. בפברואר 2020, נמסר על ליהוקם של תומסין מקנזי, קודי סמית-מקפי, פרנסס קונרוי, קית' קאראדין, פיטר קרול ואדם ביץ' לצוות השחקנים של הסרט.
צילומים
צילומי הסרט החלו בניו זילנד ב-10 בינואר 2020, באזור הדרומי של אוטגו, כולל העיר דנידין. צילומי הסרט הושבתו בעקבות התפרצות מגפת הקורונה, למרות שעל פי הדיווחים קמברבאץ', דנסט ופלמונס נותרו בניו זילנד במהלך הסגר. לאחר שניתנו אישורים לצוות ההפקה והשחקנים, צילומי הסרט התחדשו ב-22 ביוני 2020.
הפצה
הסרט עלה לאקרנים בבכורה עולמית במהלך פסטיבל הסרטים של ונציה ה-78 ב-2 בספטמבר 2021, ולאחר מכן יוקרן במהלך אירוע מיוחד שיתקיים בפסטיבל הסרטים הבינלאומי בטורונטו באותו חודש. הסרט יעלה לאקרנים אף במהלך פסטיבל הקולנוע של ניו יורק ה-59 ב-1 באוקטובר 2021. הסרט עתיד לעלות לאקרנים בבתי קולנוע נבחרים ב-17 בנובמבר 2021, לפני שיעלה לשידור ב"נטפליקס" ב-1 בדצמבר 2021.
פסק דין פלאפון
פסק דין פלאפון או הלכת פלאפון הוא פסק דין של בית הדין הארצי לעבודה משנת 2013, בהרכב בראשות הנשיאה נילי ארד אשר קבע לראשונה כי מעסיק אינו רשאי להתבטא, ישירות או בעקיפין, כנגד מהלך התארגנות ראשונית של עובדיו בארגון עובדים. פסק הדין אושר בבג"צ בשנת 2014.
פסק הדין נוגע באיזון ובמתחים שבין מספר זכויות יסוד, בהן זכות ההתאגדות, חופש הביטוי וחופש הקניין. הוא נחשב לאבן דרך משמעותית בתנופת ההתאגדות בישראל בעשור השני של המאה ה-21, אשר הביאה לכך שענפים שבעבר לא היו מאורגנים כמו ענפי הסלולר, הביטוח וחברות האשראי כיום מכוסים כמעט לחלוטין בהסכמים קיבוציים. פסק הדין מצוטט תדיר בהליכים משפטיים הנוגעים למימוש זכות ההתאגדות.
רקע
התאגדות עובדי פלאפון פרצה בגלוי והחלה להחתים עובדים לחברות בהסתדרות בסוף אוגוסט 2012. המהלך שלווה על ידי האגף להתאגדות עובדים בהסתדרות שהוקם רק כמה שנים קודם לכן, היה אחת מהתאגדויות העובדים הגדולות הראשונות בהסתדרות לאחר שנים ארוכות בהן לא אורגנו חברות בסדר גודל של אלפי עובדים. לאורך ההתארגנות שיגרה החברה מסרים ומכתבים לעובדים ולמנהלים בגנות ההתארגנות וההסתדרות, לרבות איגרת מהמנכ"ל גיל שרון, ומנהלים בכירים בה אף כינסו אסיפות עובדים בהם התבטאו כנגד המהלך. מנהלים בחברה אף פעלו להחתמת עובדים על טופסי ביטול חברות בהסתדרות.
נוכח פעולות אלו עתרה ההסתדרות לבית הדין האזורי לעבודה בתל אביב בבקשה לצווי מניעה בהם יורה בית הדין להנהלה להפסיק את ההפצה של טופסי ביטול חברות, להפסיק להפיץ הודעות באמצעי התקשורת הפנימיים של החברה בגנות ההסתדרות ולהפסיק להפעיל לחצים על העובדים בניסיון לשכנע אותם שלא להצטרף להסתדרות או לבטל את הצטרפותם - וכן בדרישה כי ההנהלה תפרסם הודעה לפיה היא מכבדת את זכות ההתארגנות של העובדים ואת זכותם להיות חברים בארגון עובדים.
בית הדין האזורי, בהרכב בראשות השופטת אורנית אגסי קבע כי הפצת מכתבי ביטול חברות בהסתדרות מצד ההנהלה היוותה התערבות בילתי הוגנת ואסורה בזכות ההתארגנות ואמצעי לחץ פסול לסיכול ההתארגנות הראשונית. עם זאת, קבע בית הדין האזורי כי מעסיק "רשאי להציג לעובדים את החסרונות הקיימים לדעתו בהצטרפות לארגון עובדים", ואף קבע כי לחברת פלאפון "לא ניתנה האפשרות לדבר אף היא עם העובדים בטרם הצטרפותם". בית הדין האזורי לא ראה כל פסול בכך שהן ההסתדרות והן המעסיק "יפנו ניירות עמדה לעובדים ובמסמכים אלו ישווקו בצורה מתורבתת את עמדותיהם תוך שיווק חיובי של דעות אלו ולא בדרכי הפחדה".
לאור כל אלה קיבל בית הדין באופן חלקי את בקשת ההסתדרות "למניעת הודעות או אמירות פוגעות או אסורות" תוך שקבע כי החברה "רשאית לשלוח אגרות כלליות המבהירות את עמדתה ללא מסרים שליליים על עצם ההתארגנות".
בית הדין האזורי אף גינה את התנהלותה של ההסתדרות על כך שפעלה לקידום ההתארגנות 'בהיחבא ומבלי שקיבלה אישור החברה לדרכי גיוס העובדים בהם נקטה". לשיטתו, על ההנהלה היה לאפשר להסתדרות ולוועד הפעולה לקיים כנסי הסברה לעובדים באתרי החברה השונים, תוך תיאום ומבלי שתיפגע העבודה בהם יציגו לעובדים את ההתארגנות - ומאידך תוכל ההנהלה אף היא להציג את עמדתה בנדון.
נגד החלטה זו ערערה ההסתדרות לבית הדין הארצי.
טענות הצדדים בערעור
ההסתדרות, אשר יוצגה על ידי עו"ד ארנה לין, טענה כי לאור יחסי המרות בין מעסיק לעובדיו "יש לדחות את הטענה כאילו יכול המעסיק להביע עמדה בנוגע לשאלת מימוש זכותו של העובד להתארגן" בדגש על אירועי התאגדות ראשונית. ההסתדרות הצביעה על כך שהפסיקה אסרה כבר קודם לכן על מעסיק במקום עבודה מאורגן להתבטא באשר להחלפת ארגון העובדים, קל וחומר שאסור לו להתבטא בהקשר של עובדים המתארגנים לראשונה.
עוד התנגדה ההסתדרות לאיסור שהטיל בית הדין האזורי לעבודה על 'החתמת עובדים בהחבא' והבהירה כי קבלת קביעה זו והטלת חובה על ארגוני עובדים 'לתאם' התארגנויות מול המעסיקים תהפוך התארגנויות עובדים בישראל לבילתי אפשריות. ההסתדרות הצביעה על כך שסעיף 33ט לחוק הסכמים קיבוציים קובע כי נציג ארגון עובדים רשאי להיכנס למקום עבודה לצורך קידום זכות ההתארגנות.
הנהלת פלאפון, אשר יוצגה על ידי עו"ד סיגל פעיל טענה כי זכותו החוקתית של המעסיק לחופש ביטוי כוללת גם הבעת עמדה באשר להתארגנות עובדיו, לרבות עמדה השוללת התארגנות שכזו. פלאפון קראה להתיר למעסיק זכות ביטוי שוות ערך והיקף לזו של ארגון העובדים, וטענה כי השמעת קולו של המעסיק והצגת עמדתו, ככל שאיננה מפעילה לחץ פסול ונעשית במסגרת הכללים שנקבעו, אינם בגדר פגיעה בחופש ההתארגנות. כדוגמאות ללחץ פסול נתנה הנהלת פלאפון איומים בפיטורים, בפגיעה בתנאי העבודה, בהצעת טובות הנאה או בעדפת עובדים לפי מידת תמיכתם בהתארגנות.
בנוסף, טענה ההסתדרות כי הצו הארעי האוסר על ההסתדרות להמשיך ולהחתים עובדים על טופסי הסתדרות הוא סעד קיצוני המפקיע מהעובדים למעשה את זכות ההתאגדות. הנהלת פלאפון מנגד טענה כי מדובר בסעד מידתי אשר ביקש ביקשה לעצור את פעילות שני הצדדים לצורך 'הפרדת כוחות' עד להכרעה מנומקת.
חוות דעת נוספות
לשכת התיאום של הארגונים העסקיים הגישה אף היא חוות דעת בהליך ודחתה את דרישת ההסתדרות לכך שמעסיקים לא יוכלו באופן גורף להשמיע עמדתם בשלב ההתארגנות הראשונית. בין היתר הציעה, בדומה לבית הדין הארצי, שלשני הצדדים 'תקבע זכות הדדית להפצת חומר הסברה ומידע', ואף קביעה כי 'תנתן הזדמנות שווה למעסיק ולארגון העובדים בפניה לעובדים באותה הדרך ובאותה האיכות. גם איגוד לשכות המסחר הגיש חוות דעת המתנגדת להגבלת חופש הביטוי של המעסיקים.
עמדת היועץ המשפטי לממשלה שהוגשה לבית הדין הייתה כי בהתאגדויות ראשוניות גוברת זכות ההתארגנות על חופש הביטוי של המעסיקים - וזאת עד להגעה ליציגות במקום העבודה. עמדתו תאמה את עמדת ההסתדרות בכל האמור לקביעה כי בין מעסיק לעובדיו יש יחסי מרות שאינם שוויוניים, ולכן קבע כי יש להגביל את זכות המעסיק להביע עמדה בפני העובדים בסוגיית התארגנות העובדים. לדבריו, יש ערך במניעה מראש של התבטאויות כאלו שעשויות לגרום להשפעה בילתי הוגנת, שכן לאחר שנאמרו לא ניתן להשיבן לאחור.
הסתדרות העובדים הלאומית טענה כי יש לאפשר למעסיק חופש ביטוי מסויים, אך ורק כנגד הקניית כלים ואמצעים ראויים לארגון העובדים להתמודד בהצלחה עם נסיונותיו להביא לכדי התארגנות ראשונית במקום העבודה. ארגון כוח לעובדים טען כי יש לאסור על התבטאות המעסיק למעט בתגובה לפרסומים מטעם ארגון העובדים שלדעתו מכילים מידע שגוי או מטעה ביחס למעסיק ולפעילותו, וככל שהתגובה נעשית בתום לב ולאחר שפנה למפרסם בבקשה לתיקון הפרסום ונענה בשלילה. בנוסף טענו בכוח לעובדים כי יש לאפשר למעסיק להתבטא "כאשר הבעת הדעה או ניסיון השכנוע נעשים במסגרת של אסיפת עובדים המתקיימת בשיתוף ארגון העובדים, תוך הקצאת הזדמנות שווה למעסיק ולארגון העובדים, וכל עוד דברי הצדדים אינם כוללים כפייה, איומים או הפעלת לחץ בלתי הוגן".
הכרעה
בראשות ההרכב שדן בתיק ישבה נשיאת בית הדין הארצי לעבודה השופטת נילי ארד, ועימה דנו בו סגנה השופט יגאל פליטמן והשופט עמירם רבינוביץ'. עוד ישבו בהרכב נציג ציבור העובדים יצחק שילון ונציג ציבור המעסיקים יורם בליזובסק. פסק הדין בתיק ניתן ב-2 בינואר 2013.
פסק הדין קבע כי בנסיבות של התארגנות ראשונית, כל עוד אין במקום העבודה ארגון יציג לא מתקיים איזון כוחות בין הצדדים ליחסי העבודה, חזקה כי התבטאויות של המעסיק בקשר להתארגנות מהוות השפעה אסורה ולחץ בלתי הוגן על העובד מפני ההתארגנות - וזאת לאחור פערי הכוחות בין המעסיק לעובדיו ותלותם האינהרנטית בו. "מכוחה של חזקה זו, היקף ההגנה על התבטאות המעסיק בהתייחס להתארגנות עובדים והשלכותיה, יהא מצומצם ביותר, בשים לב לנסיבות המקרה הנדון".
השופטת ארד הבהירה כי ההחלטה האם להתארגן בארגון עובדים או לאו, ובאיזה ארגון להתארגן, "היא מעניינם של העובדים בינם לבין עצמם ושמורה להם בלבד".
לאור קביעות אלו, בית הדין דחה את טענת פלאפון כי יש לבחון את התבטאות המעסיק לפי מבחן 'הוודאות הקרובה' כי יפגע בהתארגנות העובדים, ואף דחה את חוות הדעת של לשכת התיאום וכוח לעובדים לפיהן צריך היה להוכיח כי בהתבטאויות אלו יש משום 'הפעלת לחץ ממשי על העובדים, כפיה או הפחדה בלבד'.
היא אף הבהירה כי הדברים נכונים גם במידה ונגישותו של ארגון העובדים לעובדים אינה פחותה מזו של המעסיק וגם במידה ומשאביו אינם פחותים מאלה של המעסיק. "זאת מן הטעם, שכל עוד לא הוכרה יציגות הארגון, תלותם האישית הפרטנית של העובדים במעסיק ומרותו עליהם ממשיכה להתקיים במלוא עצמתה. בתוך כך, התבטאות המעסיק בנוגע להתארגנות או השלכותיה, במישרין או בעקיפין, במסר גלוי או סמוי, הופכת את ציבור העובדים, שלא בטובתו, ל'קהל שבוי' ועלולה להטות רצונו של העובד למימוש זכות ההתארגנות".
את קביעתה זו ואת הגבלת חופש הביטוי של המעסיק נמקה ארד בכך שהתבטאויות המעסיק המיועדות לסכל את ההתארגנות מנוגדות לזכויות יסוד חוקתיות ולתקנת הציבור, ולכן ניטלת מהתבטאויות אלו חשיבותן הציבורית. זאת, בעוד הגנה על ציבור העובדים בהתארגנות עובדים ראשונית מהווה 'כלי מהותי' העולה בקנה אחד עם תקנת הציבור. עוד קבעה כי האיזון בין הזכויות המעניק לזכות ההתארגנות בהתאגדות עובדים ראשונית משקל גבוה מחופש הביטוי של המעסיק עונה גם על שיקולי המידתיות שבפסקת ההגבלה לחוק יסוד: כבוד האדם, כיוון שהוא נעשה לתכלית ראויה ותחום בתקופה מוגבלת עד לכינונו של ועד עובדים יציג וסיום השלב הראשוני בהתארגנות.
פסק הדין מפרט גם שורה של פעולות אסורות נוספות, שנאסרו בפסיקות קודמות, המהוות פגיעה בהתאגדות עובדים, לרבות: החתמה או שכנוע של עובדים לחתום על טפסי ביטול חברות בארגון עובדים, הקמת ועד פנימי, מעקב אחר עובדים במהלך התארגנות וכו'.
לדבריה, בשלבים מתקדמים יותר של ההתארגנות, לאחר הכרת המעסיק בארגון העובדים כארגון יציג במקום העבודה, מתרחבת ההגנה על חופש הביטוי של המעסיק והוא רשאי להשמיע בפני העובדים את עמדותיו בכל הנוגע להשפעת דרישותיו של ארגון העובדים על האינטרסים של מקום העבודה והשלכותיהן - לרבות הצגת נתונים ומידע בנושא. זאת, ובלבד שההתבטאויות נעשות בתום לב, בהגינות, בשקיפות ומבלי לפגוע במימוש הזכות להתארגנות עובדים במישרין או בעקיפין.
בהתאם לקביעות אלו, הפך בית הדין הארצי חלק מפסיקותיו של בית הדין האזורי לעובדה, וקבע כי מסרים והתבטאויות של מנהלים בכירים בפלאפון כנגד ההתארגנות, לרבות איגרת המנכ"ל גיל שרון לעובדים, היוו פגיעה בהתארגנות. פסק הדין כלל צו המורה לפלאפון להמנע מפעולות כאלו כמו כן, הפכה הנשיאה ארד את החלטת בית הדין האזורי האוסרת על ההסתדרות להמשיך ולהחתים עובדים בחברה, כשהיא מבהירה כי אין למצוא פסול בדרכי התקשרות של ועד הפעולה עם העובדים בבתיהם, מחוץ לשעות העבודה, או בירידתם מן ההסעה טרם תחילת העבודה ואף לא בנסיונות התארגנות של ועד פעולה במקום העבודה עצמו. "זאת, בכפוף לחובות תום לב והגינות והתחשבות בצרכי העבודה השוטפת".
עתירה לבג"צ
לאור העובדה שבית הדין הארצי לעבודה מהווה ארכעה עליונה בכל הקשור לדיני העבודה בישראל, עתרה כנגדו לשכת התיאום של הארגונים הכלכליים לבג"צ בבקשה שיורה על בטלות פסק הדין. לטענת הלשכה פסק דינו של בג"צ היה לא מאוזן בכך ששלל באופן מוחלט את חופש הביטוי של המעסיק ופגע אף בחופש הקניין שלו, "תוך הענקת בלעדיות לזכות ההתארגנות", ובכך פגע בזכויות יסוד חוקתיות של המעסיקים.
העתירה נדחתה על ידי בג"צ ביולי 2014, בהרכב בו ישבו השופטים אליקים רובינשטיין, ניל הנדל ואורי שהם. בג"צ ציין כי הוא ממעט להתערב בהכרעות בתי הדין לעבודה, ואף אישרר את קביעותיו המרכזיות של בית הדין הארצי. עוד הבהיר בג"צ כי היקפה של החזקה האוסרת על מעסיקים להתבטא באשר להתאגדות עובדיהם תתפתח בפסיקת בתי הדין לאורך הזמן "בהתאם לצרכיה הקונקרטיים של החזקה ולהתאמתה לרחשי המציאות המשתנה. חזקה על בתי הדין לעבודה שיהיו קשובים לאלה".
השלכות הפסיקה
הלכת פלאפון מצוטטת תדיר בהליכים הנוגעים למימוש זכות ההתארגנות ולהתאגדויות עובדים ראשוניות וסוגיות נוספות הנוגעות לפערי הכוחות בין מעסיק לעובדיו.
פסק הדין ניתן במהלך שביתה ממושכת של עובדי פלאפון שלוותה גם בהפגנות. הפסיקה נתנה לעובדים השובתים ולהתארגנות רוח גבית. כשבועיים לאחר הפסיקה, בעקבותיה ובעקבות מאבק העובדים נאלצה לבסוף חברת פלאפון להכיר בהתאגדות עובדיה ולנהל עימם מו"מ שהביא לחתימת הסכמים קיבוציים בחברה.
במקביל היווה פסק הדין קטליזטור לתנופת התאגדות משמעותית בישראל בעשור השני של המאה ה-21, במסגרתה הצטרפו להסתדרות ולארגוני עובדים נוספים מאות אלפי עובדים, וענפים שלמים שבעבר לא היו מאורגנים התארגנו כגון ענפי הסלולר, הביטוח, חברות האשראי וגופי התקשורת. תנופת התאגדות זו יצרה אנומליה במסגרתה מדינת ישראל הייתה אחת המדינות היחידות בעולם המערבי בהן שיעור העובדים המאורגנים עלה ולא ירד.
בעקבות פסק הדין ניסה איגוד לשכות המסחר לקדם חקיקה לביטול בתי הדין לעבודה, אך נכשל בכך. בעקבות פסק הדין התפתחה גם טקטיקה בקרב מעסיקים שעובדיהם מתאגדים, להמנע מהתנגדות למהלך במהלך תקופת ההתאגדות הראשונית, בה ההתאגדות מוגנת בהתאם לפסק הדין, ואף להכיר במהירות ביציגות - אך לפגוע בהתארגנות בשלבים מאוחרים יותר, בין היתר תוך מריחת המשא ומתן עם העובדים, קידום ועדים פנימיים או ועדים מטעם, עידוד התנגדות לועד בקרב מנהלים בדרגי הביניים, וטקטיקות נוספות.
מרטיני (עיר)
מרטיני (בצרפתית Martigny) היא עיר בעלת כ־18,300 תושבים, השוכנת בעמק הרון, בירת מחוז מרטיני בקנטון ואלה, בשווייץ.
גאוגרפיה
מרטיני שוכנת בגובה של 471 מטרים מעל פני הים בקצה המזרחי של עמק הרון, למרגלות רכסי האלפים הברניים מצפון והאלפים הפניניים מדרום.
העיר נמצאת במרחק 30 קילומטרים ממזרח למונטרה ו-30 קילומטרים ממערב לבירת הקנטון סיון.
ערים תאומות
למרטיני הסכם ערים תאומות עם:
מרטין על הבוקר
בישראל שתי העונות הראשונות של הסדרה דובבו לעברית באולפני וידאופילם אינטרנשיונל, ושודרו בערוץ הילדים בשנים 2007–2008. ב-7 באפריל 2020 החל שידור העונה הרביעית של הסדרה בערוץ הופ! ולאחר מכן בערוץ עם צוות מדבבים חדש, כאשר את דמותו של מרטין מדבב עמית מטלון. העונה הרביעית בעלת מראה חדש, בזכות טכניקת ההנפשה התלת־ממדית.
הסדרה שאלה את שמה העברי מגרסתה האנגלית, כאשר משמעות שם המשפחה של הגיבור מרטין מורנינג בעברית היא בוקר.
תקציר העלילה
מרטין מורנינג, ילד ממוצע כבן תשע, מתעורר בכל בוקר בתור דמות אחרת; אסטרונאוט, מאלף אריות או גם אביר או ערפד. אף על פי שהוא קם לתוך דמות שונה עם סיפור שונה, הוא מתמיד ללכת לבית הספר ובכך עובר בכל יום הרפתקה מסוג אחר, על-פי הדמות אליה הוא קם. הוא נוהג לצבור חוויות משונות ביחד עם חברו הטוב גרומו (gros mot), וחברתו רוקסן( Roxan).
שיר פתיחה
שיר הפתיחה הוקלט בשנת 2007 באולפני הדיבוב וידאופילם אינטרנשיונל ובוצע על ידי טליה ברקאי ואיתי ג'רופי.
גיז'רמו בארוס שלוטו
גיז'רמו בארוס שלוטו (בספרדית: Guillermo Barros Schelotto; נולד ב-4 במאי 1973 בלה פלאטה) הוא כדורגלן עבר ארגנטינאי ששיחק בעמדת החלוץ, וכיום מאמן כדורגל.
לגיז'רמו אח תאום בשם גוסטבו, ועקב כך הוא זכה לכינוי "התאום" (בספרדית: "El Mellizo"). השניים שיתפו פעולה במדי חימנסיה לה פלאטה ולזמן קצר גם בבוקה ג'וניורס.
כמאמן, הוביל בארוס שלוטו את קבוצתו לנוס לזכייה בקופה סודאמריקנה.
קריירת משחק
בארוס שלוטו החל את קריירת המשחק בקבוצת הנוער של חימנסיה לה פלאטה מעיר הולדתו, במדיה שיחק לראשונה בבוגרים בשנת 1991. בשנת 1993 זכתה לה פלאטה בתוארה היחיד עם בארוס שלוטו, בטורניר גביע מיוחד שארגנה התאחדות הכדורגל הארגנטינאית, לציון מאה שנים להיווסדה. בארוס שלוטו כבש את השער השלישי לזכות קבוצתו, דקה לסיום המשחק בו ניצחה חימנסיה את ריבר פלייט בתוצאה 3-1. במהלך שנת 1996 הוצע בארוס שלוטו לריבר פלייט, אך עקב התנגדותו של אחד מסמליה של ריבר, אנסו פרנצ'סקולי, הוחלט לוותר על ההעברה.
בארוס שלוטו התבלט בתקופתו של המאמן קרלוס ביאנצ'י, והשילוב ההתקפי בין פלרמו לבינו תרם רבות לזכייה בשתי האליפויות הראשונות של בארוס שלוטו בבוקה, אפרטורה 1998 וקלאוסורה 1999. הקבוצה המשיכה לצבור תארים וזכתה פעמיים ברציפות בגביע ליברטדורס, ב-2000 וב-2001. בעקבות הזכייה בליברטדורס, זכתה הקבוצה להתמודד פעמיים רצופות על הגביע הביניבשתי. בשנת 2000 פגשה בוקה את ריאל מדריד. בארוס שלוטו עלה כמחליף שתי דקות לסיום ההתמודדות, בה ניצחה בוקה בתוצאה 2-1. עונה אחר כך, שיחק בארוס שלוטו לכל אורך המשחק שהסתיים בהפסד קבוצתו 1-0 בהארכה לבאיירן מינכן. בארוס שלוטו זכה עם הקבוצה ארבע פעמים בסך הכל בליברטדורס, וההופעה הבולטת שלו הייתה בשמינית הגמר של שנת 2003, אז כבש שלושער ובישל שער נוסף בניצחון על פייסנדו הברזילאית. בעקבות זכייה זו, פגשה בוקה את מילאן בגמר הגביע הביניבשתי, וניצחה אותה בבעיטות הכרעה. בארוס שלוטו הוחלף בדקה ה-73 של המשחק. במהלך שנותיו הראשונות בקבוצה סבל בארוס שלוטו גם מפציעות רבות, ובעטיין החמיץ בין היתר את שני משחקי גמר הליברטדורס של שנת 2001 ואת משחק הגומלין של שלב הגמר במפעל של שנת 2003.
עם הגיעו של המאמן אלפיו באסילה לקבוצה בשנת 2005, החל בארוס שלוטו לאבד בהדרגה את מקומו בהרכב, ולעיתים אף שיחק בשורות קבוצת המילואים כדי לשמור על כושר משחק. גם סיום דרכו של המאמן שנה אחר כך לא שיפרה את כמות ההופעות של השחקן. בסיום עונת 2006, לאחר שהקבוצה כשלה בניסיונה לזכות באליפות, הוצע לבארוס שלוטו לאמן את הקבוצה, אך הוא סירב בטענה כי הוא אינו רוצה לפרוש עוד ממשחק. לקראת סיום חוזהו בבוקה, בשנת 2007, החל בארוס שלוטו לחפש קבוצה שבמדיה יוכל להיות לשחקן הרכב קבוע. ב-19 באפריל, הודיע רשמית כי חתם במדי קבוצת קולומבוס קרו מה-MLS האמריקאית, ולמעשה עזב לראשונה את ארגנטינה. בארוס שלוטו הפך עד מהרה לחביב הקהל ולשחקן מוביל במדי קולומבוס. ב-22 הופעות שרשם בעונתו הראשונה, תרם בארוס שלוטו 11 בישולים וחמישה שערים.
בארוס שלוטו פתח בצורה מצוינת את עונת ב-MLS, ונבחר ארבע פעמים לתואר שחקן השבוע ופעם אחת לשחקן החודש. הוא רשם 19 בישולים ושבעה שערים בעונה הסדירה, וזכה בתואר שחקן השנה ב-MLS, תוך שהוא מוביל את קבוצתו לראש הבית המזרחי וגמר הפלייאוף. במשחק הגמר, שהתקיים ב-23 בנובמבר בהום דיפו סנטר, ניצחה קולומבוס את ניו יורק רד בולס בתוצאה 3-1. בארוס שלוטו אמנם לא כבש במשחק, אך בישל את שלושת שעריה של קבוצתו וזכה בתואר ה-MVP של הגמר. כשבועיים אחר כך, היה לשחקן הראשון של קולומבוס הזוכה לחריגה מתקרת השכר, מאז העברת "חוק בקהאם" ב-2006, שאפשר לכל קבוצה להחתים שחקן אחד ששכרו עולה על התקרה המותרת.
עם סיום עונת ב-MLS, סיים בארוס שלוטו בן ה-37 את חוזהו בקולומבוס והקבוצה בחרה שלא להמשיך את ההתקשרות עמו, ועם מספר שחקנים ותיקים נוספים. אף על פי שכבר קיבל החלטה לפרוש ממשחק, ב-13 בינואר 2011 חזר בארוס שלוטו לקבוצת נעוריו, חימנסיה לה פלאטה, אותה עזב 14 שנים קודם לטובת בוקה ג'וניורס. הוא הצטרף לקבוצה במאמץ להשאיר אותה בליגה הבכירה, ואף סירב לקבל שכר עבור שירותיו.
הקדנציה השנייה של בארוס שלוטו בחימנסיה הסתיימה לאחר כשישה חודשים, כשבמשחק הפרישה שלו סיימה הקבוצה בשוויון עם סן מרטין דה סן חואן במשחק השני בפלייאוף נגד הירידה, וירדה לליגת המשנה.
נבחרת ארגנטינה
בארוס שלוטו זכה עם הנבחרת האולימפית של במסגרת טורניר הכדורגל של המשחקים הפאן-אמריקאיים בשנת 1995, ובשנה זו גם רשם את הופעת הבכורה שלו במדי הנבחרת הבוגרת. הוא לא זכה להזדמנויות רבות במדים הלאומיים, בעיקר עקב הדומיננטיות של שחקנים אחרים בעמדה שלו, במיוחד שחקנים ששיחקו בקבוצות מאירופה באותה תקופה. הוא נכלל בסגל הנבחרת לקופה אמריקה 1999, ובשנה זו אף ערך את הופעתו האחרונה במדיה.
בסך הכל רשם בארוס שלוטו עשר הופעות בינלאומיות במדי נבחרת ארגנטינה.
קריירה כמאמן
כשנה לאחר פרישתו, ביולי 2012, קיבל בארוס שלוטו את תפקידו הראשון כמאמן, בקבוצת לנוס. עם בארוס שלוטו על הקווים, זכתה לנוס בתואר הבינלאומי השני בתולדותיה, כשגברה 3-1 בסיכום שני משחקי הגמר על פונטה פרטה הברזילאית בגמר גביע סודאמריקנה של שנת 2013.
ב-2 במרץ 2016 מונה למאמנה של בוקה ג'וניורס. כבר בעונת הבכורה שלו כמאמן, ועל אף עזיבתו של הכוכב הגדול של הקבוצה, קרלוס טבס, הצעיד בארוס שלוטו את בוקה לזכייה באליפות ארגנטינה. עונה לאחר מכן שחזר את ההישג, והוביל את בוקה לאליפות שנייה ברציפות.
תארים
{{טורים
תארים אישיים
}}
Adeno-associated virus
Adeno-associated virus (אדנו אסושיאייטד וירוס או AAV) הוא וירוס בעל גנום דנא חד-גדילי, אשר אינו גורם מחלה באדם. לווירוס קפסיד היקוסהדראלי, בקוטר של כ-20 ננומטר, ללא מעטפת. הווירוס שייך למשפחת הדפנדופרבווירוסים (dependoparvoviruses), אשר יכולים להתרבות רק בתאים שעברו הדבקה בווירוס נוסף, למשל אדנו-וירוס או וירוס ההרפס. בזכות תכונות אלה הווירוס יכול לשמש לריפוי גני, ונערכים ניסויים קליניים המתבססים על הווירוס כאמצעי להחדרת דנא תקין לתאים חולים.
לווירוס מספר סרוטיפים (תת סוגים) שונים, שלכל אחד טרופיזם לסוגי תאים שונים בגוף. נוסף על הסרוטיפים הנאיביים שנמצאו בטבע, ישנם סרוטיפים שפותחו באופן מלאכותי.
מקור השם
בשנות ה-60 של המאה ה-20 פורסמו מספר מאמרים שתיארו את ה-AAV כוירוס בפני עצמו. עד אז הוא נחשב לזיהום שמקורו בתהליך יצירת אדנו-וירוס. החוקרים ראו ש-AAV אינו יכול להתרבות לבדו, אלא רק בנוכחות של אדנו-וירוס, ולכן התקבע השם Adeno-associated virus, אף כי כיום ידוע שישנם עוד וירוסים שיכולים לאפשר את התרבות ה-AAV.
גנום
הגנום של הווירוס הוא דנא חד-גדילי, באורך של כ-4700 נוקלאוטידים. בשני הקצוות של הגנום נמצאים מקטעי ITR - Inverted terminal repeats, בעלי תפקיד פונקציונלי בשכפול הגנום ובאריזתו בוויריון (גופיף הווירוס). בין שני מקטעי ה-ITR ישנם שני גנים: rep, ממנו מיוצרים חלבונים הקשורים להכפלת הגנום ולאינטגרציה שלו לגנום של התא המאכסן, ו-cap, ממנו מיוצרים החלבונים המרכיבים את קפסיד הווירוס.
ITR
ITR - Inverted terminal repeats, הם מקטעי דנא באורך 145 נוקלאוטידים, הנמצאים בקצוות הגנום, והם חשובים להכנסת הגנום לקפסיד ולהכפלתו בתאים מודבקים. מקטעים אלה מכילים רצפי דנא משלימים והופכיים (reverse complement), כך שמקטע הדנא החד-גדילי יכול להתקפל וליצור אזור דו-גדילי. כששני מקטעי ה-ITR נצמדים אחד אל השני, נוצרת ביניהם לולאה של דנא חד-גדילי. במצב זה הגנום יכול להארז בתוך הקפסיד. כאשר מקטע ה-ITR נצמד לעצמו, נוצר אזור דו-גדילי בקצה הגנום, המאפשר יצירה של גדיל משלים לכל הגנום על ידי דנא פולימראז של התא המודבק, ובכך להכפיל את הגנום של הווירוס.
rep
בגן זה יש שני פרומוטורים (p5 ו-p19), שמהם יכול להתחיל שעתוק הדנא לרנא. בנוסף ישנו אינטרון, שיכול להיות מוסר מהרנא בתהליך של שחבור. בסך הכל ישנם ארבעה חלבונים שונים הנוצרים מאותו הגן (Rep78, Rep68, Rep52 ו-Rep40). כל החלבונים הם בעלי פעילות הליקאז, והשניים הגדולים (Rep 78 ו-Rep68) הם בעלי פעילות ניקאז (חיתוך גדיל אחד בדנא דו-גדילי).
cap
מגן זה מיוצרים שלושת החלבונים המבניים המרכיבים את קפסיד הוויריון: VP1, VP2 ו-VP3. השעתוק מתחיל מהפרומוטר p40.
המרכז ללימודים אקדמיים
מל"א, המרכז ללימודים אקדמיים הייתה מכללה אקדמית שאינה מתוקצבת על ידי הממשלה, ששכנה באור יהודה. במרכז למדו כ-3,700 סטודנטים לתארים ראשונים ושניים בחמש פקולטות: הפקולטה לניהול ע"ש מרשל סרנת, הפקולטה למקצועות הבריאות, הפקולטה לפסיכולוגיה, הפקולטה לחינוך והפקולטה ללימודי הייטק. נשיא המרכז היה פרופ' דוד מרון.
בשנת 2019 המכללה נקלעה לקשיים כספיים, ובהובלת המועצה להשכלה גבוהה פורקה ויחידותיה השונות הועברו למוסדות אקדמיים אחרים.
היסטוריה
ביוני 2010 נערך טקס בו הפכה שלוחת אוניברסיטת דרבי בישראל למוסד ישראלי בפיקוח המועצה להשכלה גבוהה בשם "המרכז ללימודים אקדמיים". בטקס העניקה אוניברסיטת דרבי תואר דוקטור כבוד ליזם אבי ביתן.
בשנת 2019 נקלע המרכז למשבר כספי, לאחר שצבר חובות של 84 מיליון ש"ח. בית המשפט מינה את ד"ר שלמה נס ועו"ד רענן קליר לבעלי תפקיד במרכז, "אשר יובילו וימשיכו את המהלך שנקטה החברה להתקשר עם מוסד אקדמי אשר יקלוט את הסטודנטים והעובדים ויאפשר את המשך הפעילות של המכללה במתכונתה הנוכחית או אחרת". בהובלת המועצה להשכלה גבוהה פורקה ויחידותיה השונות הועברו למוסדות אקדמיים אחרים.
יחידות אקדמיות ומסלולי לימוד
במרכז פעלו ארבעה בתי ספר: דיקאן בית הספר היה פרופ' עמירם רביב.
מסלולי לימוד: דיקאן בית הספר הייתה ד"ר חנה בר ישי.
מסלולי לימוד: דיקאן בית הספר היה פרופ' מרדכי שני
מסלולי לימוד:
נעמה נרדי
ביוגרפיה
נעמה נרדי הייתה בתם של ברכה צפירה ונחום נרדי, ואחותו למחצה (מצד אימה) של הזמר והמלחין אריאל זילבר. גדלה מגיל צעיר מאוד כילדת חוץ בקיבוצים קבוצת שילר, גבעת ברנר ומשמר העמק, כיוון שהוריה היו עסוקים בהופעות רבות בישראל ומחוצה לה. מילדותה גילו אצלה כישרון מוזיקלי ובגיל צעיר הקליטה אוסף עם שיריו של ביאליק. ב-1950 הוצגה לראשונה בהופעה על ידי אביה ב"קונצרט לשירה ישראלית", באולם "אהל שם" לצד אמנים נוספים כפאולו גורין ואהובה צדוק.
המרכז ללימודים אקדמיים
יחידות אקדמיות ומסלולי לימוד
מסלולי הלימוד:
נעמה נרדי
ביוגרפיה
ב-1951 השתתפה בתחרות מלכת היופי ונבחרה כסגנית "מלכת היופי של תל אביב" (בתואר מלכת היופי זכתה מיכל הראל). ב-1952 הופיעה בשירה ובריקוד ב"פר גינט" שהועלה ב"הבימה". בהתאם לרצון אמה, החלה ב-1952 ללמוד אופרה בפריז, ובשנת 1962 התקבלה לעבודה בבית האופרה לה סקאלה, עם הזמן נועדה לשמש כמחליפתה של מריה קאלאס. יצאה במסגרת התיאטרון להופעות במזרח ברלין. במהלכן קרה אירוע לא ברור ובעקבותיו נתבעה על ידי הנהלת התיאטרון. לאחר מאבק משפטי זכתה בפיצויים ועברה להופיע בתיאטרון במערב ברלין עד שאושפזה בבית חולים, משם נשלחה לישראל בשנת 1967, אושפזה והתאוששה. שבתאי בן-ארויו, דובר האופרה הישראלית, שהכיר אותה, טען שסבלה מפחד במה, שעליו לא הצליחה להתגבר.
המרכז ללימודים אקדמיים
יחידות אקדמיות ומסלולי לימוד
מכוני מחקר
נעמה נרדי
ביוגרפיה
במאי 1968 השתתפה ב"פסטיבל שירי נחום נרדי" יחד עם רחל אטאס, שושנה דמארי, שולי נתן, מרדכי בן-שחר ואחרים. ב-1969 השתתפה במופע "ירושלים שלי" שנערך בתיאטרון של קיסריה, היא עבדה גם תקופה כמורה לפיתוח קול. אחיה, אריאל זילבר, נמנה עם תלמידיה, והיא אף התגוררה אצלו במשך תקופה מסוימת. נרדי עברה תקופה של הסתגרות, שהלכה והחריפה עם הזמן. היא נמנעה מלפגוש אנשים פנים אל פנים ותיקשרה רק בטלפון. היא הוציאה לאור ב-1988, יחד עם אחיה אריאל, את אוסף שיריה של אמה שהוקלטו בצורה מחודשת. האוסף כלל 33 שירים בשתי קלטות, המייצג את אמנותה של צפירה משנות השלושים ואילך:
המרכז ללימודים אקדמיים
אגודת הסטודנטים
אגודת הסטודנטים של המרכז ללימודים אקדמיים באור יהודה היא עמותה רשומה. האגודה הייתה חברה בהתאחדות הסטודנטים והסטודנטיות בישראל ובראשה עמד אפי לוי.
נעמה נרדי
ביוגרפיה
נעמה נרדי התאבדה בשנת 1989 והותירה מכתב פרידה לאמה, שהגיע לאם יומיים לאחר מותה. במכתב תארה את סבלה וטענה שאיננה יכולה לשאת עוד.
המרכז ללימודים אקדמיים
תעודות מקצועיות
מל"א העניק, בחלק מתוכניות הלימוד, וכבר במהלך הלימודים, תעודות מקצועיות והכנה למבחני הסמכה חיצוניים:
עימאד יונס
עימאד יונס (בערבית: عماد يونس) הוא יזם ערבי-ישראלי בתחום הטכנולוגיה. בעלים, נשיא ומייסד משותף של חברת הטכנולוגיה הרפואית “אלפא אומגה”. חבר הוועד המנהל של הטכניון. חבר הוועד המנהל של מיזם קולקטיב אימפקט.
ביוגרפיה
יונס הוא בוגר הנדסת חשמל ואלקטרוניקה בטכניון (1983). בשנת 1993 שב יחד עם אשתו, רים יונס (אותה הכיר בטכניון), מחיפה לנצרת, כדי להקים במשותף בעיר את חברת “אלפא אומגה”, חברה גלובלית שמפתחת, מייצרת ומשווקת ציוד רפואי המסייע למנתחי מוח לנווט תוך כדי הניתוח. הציוד מבוסס על טכנולוגיה של החדרת אלקטרודה דקה לתוך המוח המאפשרת למנתח לזהות אזור ספציפי במערכת העצבים המרכזית, על ידי רישום, פיענוח וניתוח של הפעילות התאית.
היישום המרכזי של הטכנולוגיה בניתוחים מבוססי גירוי מוחי עמוק (DBS) לטיפול בסימפטומים של מחלת הפרקינסון. הציוד משמש גם למחקר במדעי המוח.
זו חברת ההיי-טק הראשונה בחברה הערבית בישראל. החברה זכתה באות הוקרה על מובילות חברתית סביבתית בתעשייה בצפון לשנת 2014 מטעם התאחדות התעשיינים בישראל, ונכון לשנת 2017 היא מעסיקה קרוב ל-100 עובדים. בין השנים 2003-1994 ייסד עם אשתו את חברת “אלפא קאד”, המתמחה באספקת פתרונות תיב"ם לתחום הבניה.
מדליות באולימפיאדת הנוער נאנג'ינג (2014)
עיצוב המדליה
הוועד האולימפי הבינלאומי ערך תחרות לעיצוב המדליה לאולימפיאדת הנוער בנאנג'ינג 2014. הזוכה בתחרות הוא מתיו סיצ'ק (Matej Čička) מסלובקיה עם העיצוב שלו בשם "מסלול של מנצחים" שהוטבע בצד הקדמי של המדליה. הצד הקדמי של המדליה עוצב בהשראת מסלול הריצה מענף האתלטיקה שמסמל עבור סיצ'ק את הבסיס של המשחקים האולימפיים לנוער. הצד האחורי של המדליה עוצב על ידי הוועדה המארגנת של המשחקים בהשראת הנוף של העיר העתיקה של נאנג'ינג המשלב את חומות ושערי העיר והעתיקה יחד עם האדריכלות המסורתית של האזור, פריחת השזיפים המפורסמים של נאנג'ינג ונהר הצ'ינהווי. המטרה של הוועדה המארגנת הייתה ליצור עיצוב שעובד בהרמוניה עם העיצוב של Matej תוך המחשת המאפיינים הפשוטים, החיים והצעירים של העיר המאחרת.
מרכז הלמהולץ למחקר יונים כבדים
מרכז הלמהולץ למחקר יונים כבדים (בגרמנית: GSI Helmholtzzentrum für Schwerionenforschung) הוא מכון מחקר בעיר דרמשטאדט שבגרמניה שהוקם ב-1969 ועוסק במחקר על ידי מאיצי יונים כבדים ולייזר באנרגיה גבוהה עבור תחומי חקר בפיזיקה גרעינית, פיזיקה אטומית, פיזיקה של פלזמה, ביופיזיקה ורפואה גרעינית. בפרט קשור המכון בגילוי ויצירת יסודות על-כבדים ועל שמו רשומים גילויי שישה יסודות חדשים בשנות ה-80 ושנות ה-90 של המאה ה-20.
תולדות המכון
המכון הוקם ב-1969 על ידי אגודת הלמהולץ, האיגוד הגרמני הגדול ביותר של מכוני מחקר, שנקרא על שמו של הרמן פון הלמהולץ. המכון נמצא בבעלות הממשלה הפדרלית של גרמניה (90%) ומדינת הסן (10%).
ב-1975 הותקן במכון מאיץ החלקיקים UNILAC. במכון התגלו היסודות הבאים: בוהריום (107=z; 1981), מייטנריום (109; 1982), האסיום (108; 1984, ששמו נגזר משמה הלטיני של מדינת הסן לכבוד המכון), דרמשטאדטיום (110; 1994, שנקרא אף הוא לכבוד המכון), רנטגניום (111; 1994) וקופרניקיום (112; 1996).
ב-1990 הוכנסו לשימוש מבצעי מאיץ החלקיקים הטבעתי SIS-18 וטבעת האחסנה (storage ring) ESR. יכולת הצפייה באטומים טעונים בודדים במשך פרקי זמן ממושכים היא ייחודית לטבעת האחסון של המכון, ופותחת פתח למגוון חקירות מדעיות לגבי התכונות הבסיסיות של החומר.
ב-1991 הומצאה במכון שיטת טיפול בסרטן על ידי קרני יוני קסנון ופחמן. המטופל הראשון טופל בשיטה ב-1997, וב-2007 נפתח המרכז הטיפולי בשיטה זו (Heidelberg Ion-Beam Therapy Center (HIT).
ספרות טלוגו
שפת טלוגו החלה להיפרד מהלשון הפרוטו-דְּרַאוִידִית בראשית המאה הראשונה לספירה המקובלת. על אף ששמרה על כמה מהאותיות הדראוידיות המקוריות, היא הושפעה עמוקות מן הסנסקריט ומשפת פראקריט. ככל הנראה, תושבי האזור אימצו נוסח של פראקריט שהתגלגל עם הזמן לראשית הספרות בטלוגו. טקסטים ספרותיים בטלוגו עשויים להשתמש במונחים מסנסקריט או להיות "מסונסקרטים" במידה רבה מאוד, עד כדי כשבעים אחוזים מן המלים, וכללי הדקדוק בטלוגו נגזרים במאמץ מן הקאנון בסנסקריט. ספרות טלוגו, אפוא, נשענת על הסנסקריט על אף השתלשלותה ממשפחת לשונות אחרת.
לא ידועה ספרות טלוגו לפני המאה ה-11: כל הכתובות המוקדמות יותר באזור אנדרה פרדש נכתבו בסנסקריט או בפראקריט.
נושאים
ספרות טלוגו המוקדמת עוסקת ברובה בנושאים דתיים. משוררים ומלומדים שאבו בעיקר משירוֹת אפיות כגון ראמאיאנה, מהאבהארטה, בהאגאוואד גיטה, ומפּוּראנוֹת, כולן מקורות עשירים לתרבות הודו.
במאה ה-18 נפוצו שירים על נישואיהם של גיבורים, תחת השמות פּארִינַאיָה, קַאלִיאנָה, וְוִיוָאהָה.
לצד אלו, היו חיבורים דתיים על מייסדי דתות וכיתות, תורותיהם (סַארָה), ופרשנויות (בהאשיה). כמו כן נתחברו יצירות בתחומים הבאים: אסטרולוגיה, משפט, דקדוק, פתגמי מוסר, ומזמורים.
צורות
בין הסוגות המופיעות בספרות טלוגו:
קבוצת המחברים בני המאה ה-16 מחצר הקיסר סרי קרישנה דווה ראיה שנודעה בשם הקיבוצי אשטאדיגאג'אס חיברה יצירות בכל שלוש סוגות הפראבאנדהאם בעת ה"פראבאנדהאם יוגאם".
הצורה צ'אמפו (שירה מעורבת בפרוזה) אופיינית לספרות טלוגו. על אף שהיא הצורה הנפוצה, ישנם חריגים: טיקהאנה חיבר את היצירה אוטארה ראמאיאנה על טהרת השירה. מכיוון שיצירות צ'אמפו מסוג קאוויה ופראבאנדהא היו מעבר להשגתם של ההמונים, הומצאו סגנונות הדוויפאדה והשאטאקה. המונח דויפאדה (מילולית: שתי רגליים) מתאר דו-טור, ואילו שאטאקה מתאר שיר בעל מאה טורים. בין שירי השאטאקה הידועים נמנים "סארוֶשווארה שאטאקה, קאלאהאסטישווארה שאטאקה, דאסאראתי שאטאקה".
שירי שאטאקה מסוימים מחולקים לעשר קבוצות בנות עשרה טורים כל אחת, ואלו מכונות דאשאקה, בהשפעת שפת פראקריט.
סוגת האוואדהאנאם הייתה מקובלת בסנסקריט וצברה אהדה נוספת בטלוגו ובקאנאדה. היא מצריכה יכולת שינון טובה, וכושר תיאום בין כמה משימות מקבילות. מי שביצע בהצלחה אוואדהאנאם זוכה לכינוי מיוחד -- לדוגמה, מי שביצע אוואדהאנאם בן שמונה "שאלות" (פרוצ'אקות) נקרא אשטאוואדהאני.
לפני ננאיה (עד שנת 1020)
בראשית ספרות טלוגו מופיעות כתובות, משנת 575 לספירה ואילך. רוב הכתובות היו מתורגמות מסנסקריט.
תקופת הפוראנות (1020 עד 1400)
תקופה זו מכונה "קאווי טראיאם", כלומר "שילוש המשוררים". מדובר בשלושת המשוררים ננאיה, טיקאנה, ויראפראגאדה (או אראנה), אשר תרגמו את המהאבהאראטה מסנסקריט לטלוגו בין המאה ה-11 למאה ה-14.
טיקאנה (1205-1288)
את החיבור "אנדרה מהאבהאראטאם" של ננאיה המשיך לתרגם טיקאנה סומאיאג'י (טלוגו: తిక్కన సోమయాజి), שהשלים את פרקים 4 עד 18.
יראפראגאדה
יֶראפְּראגאדָה (טלוגו: ఎర్రాప్రగడ), בן המאה ה-14, השלים את תרגום האפוס בכך שהשלים את הפרק השלישי. תחילה חיקה את סגנונו של ננאיה, אך לאחר שינוי קצב הדרגתי, מסיים את הפרק בסגנונו של טיקאנה.
שלושת המחברים הללו -- ננאיה, טיקאנה, ויראפראגאדה -- מכונים ה"קאוויטראיה" (שלושת המשוררים) של שפת טלוגו. בעקבותיהם באו תרגומים אחרים, כגון "מארקאנדיה פוראנאם" מאת מאראנה, "דאסאקומארה צ'אריטה" מאת קטאנה, ו"האריוואמסאם" מאת יראפראגאדה.
בּאדֵנָה בְּהוּפּאלָה (1220–1280)
אחת מיצירות השאטאקה המפורסמות ביותר בטלוגו היא "סומאטי שאטאקה", שהיא יצירה בסוגת ה"ניטי" ("מוסר"). היא מורכבת מלמעלה ממאה "פאידיאלו" (שירים). חוקרים סבורים כי היא חוברה בידי משורר בשם באדנה בהופאלה (טלוגו: బద్దెన భూపాల), שהיה מוכר גם בשם בהאדרה בהופאלה. הוא היה נסיך משושלת צ'ולה תחת הקיסרית ראני רודראמה דווי, משושלת קאקאטייה, ותלמידו של טיקאנה.
אם אומנם "סומאטי שאטאקה" חוברה בידי באדנה בהופאלה, הרי היא אחת מיצירות השאטאקה המוקדמות ביותר בטלוגו, יחד עם "ורושאדהיפה שאטאקה" מאת פאלקוריקי סומאנאתה, ו"סארווסווארה שאטאקה" מאת יאתהאוואקולה אנאמאיה. כמו כן, היא אחת מיצירות טלוגו הראשונות שתורגמו לשפה אירופית, עת תרגם אותה לאנגלית צ'ארלס פיליפ בראון בשנות הארבעים של המאה ה-19.
סרינאתה
סְרִינאתָה (1365–1441, טלוגו: శ్రీనాథుడు) הפיץ את סגנון ה"פראבאנדהא". הוא שימש בתפקיד שׂר בחצרו של פֶּדַאקוֹמַאטִי וֶמַארֶדִי מקונדאוידו, וחיבר את היצירות "סאליוואהאנה סאפטאסאטי", "פאנדיטאראדהיה צ'אריטה", "שיואראטרי מאהאטיאם", "האריוילאסה", "בהימאקאנדה", "קאשי קהאנדאם", שרינגארה נאישאדהאם", "פאלאנאטי וירה צ'אריטרה", "קוטה ואמסה (דהאנאג'איה ויג'איאם)", "סרינגארה דיפיקה", ו"קרידאבהיראמאם". היצירות עסקו בהיסטוריה ובמיתולוגיה. סרינאתה זכה לכינוי "קאווי סארוואבהוומה" (מלך המשוררים).
וֶמַאנָה
קוּמאראגִירִי וֶמָה רֶדִי, שנודע בכינוי "יוגי וֶמַאנָה", היה משורר טלוגו שפעל במאה ה-14. שיריו נכתבו בטלוגו המדוברת של זמנו, וידועים במשלב פשוט וניבים עממיים. השירים עוסקים ביוגה, מוסר, וחוכמה עממית. החוקרים אינם תמימי דעים באשר לתקופת חייו של ומאנה; צ'ארלס פיליפ בראון, שחקר את יצירת ומאנה, העריך שנולד בשנת 1352 לפי פרטים בשיריו. רוב שיריו מרובעים, והשורה הרביעית היא בדרך כלל "וישוואדהאבהיראמה וינורה ומה" ("הנאהב על וישוואדהא, הקשב וֶמָה"; הדעות חלוקות באשר לפירוש השורה), כך שעיקרו של כל שיר נתמצה בשלוש שורות בלבד.
ומאנה הרבה לנסוע ברחבי דרום הודו, ורכש מוניטין כמשורר וכחכם יוגה. עד כדי כך יצאה תהילתו, שנטבע הפתגם העממי: "דברי ומאנה הם דברי הודות". הוא זכור בשל סגנון ה"צ'אטו פּאדיאם" -- השיר צופן המשמעות החבויה. שורות רבות של ומאנה הפכו מטבעות לשון בטלוגו בת ימינו.
בַּאמֵרָה פּוֹטַאנָה (1450-1510)
באמרה פוטאנה (טלוגו: బమ్మెర పోతన) זכור בעיקר בשל תרגמו את ה"בהאגאוואטה פוראנה" מסנסקריט לטלוגו. יצירתו "אנדרה מאהא בהאגאוואטאמו" מכונה בדרך כלל ה"פוטאנה בהאגאוואטאם".
הוא נולד למשפחת ברהמינים שהשתייכה לענף הניוגי ונחשב "משורר טבעי" שלא נזקק למורה. בצעירותו חיבר שיר בשם "בהוגיני דאנדאקאם" שהיה שיר שבח לבְּהוֹגִינִי, פילגשו של המלך סינגא בהופאלה. זו יצירת הטלוגו המוקדמת ביותר מסוגת ה"דאנדאקה" (שיר דקלום אשר עושה שימוש באותה רגל משקלית לכל אורכו). יצירתו השנייה הייתה "ויראבהאנדרה ויג'איאמו", שתיארה את הרפתקאות ויראבהאנדרה, בנו של שיווה. כאיש צעיר סגד לשיווה, אך לימים שינה את טעמו והלך בעקבות ראמה והתעניין בישועה, מה שהוביל להשראה לתרגם את ה"בהאגאוואטה פוראנה".
אנאמאצ'אריה
טאלאפאקה אנאמאצ'אריה, או אנאמאיה (בטלוגו శ్రీ తాళ్ళపాక అన్నమాచార్య, 9 במאי 1408 -- 23 בפברואר 1503) מכונה ה"פאדה-קאוויטה פיטאמאהא" של שפת טלוגו. הוא נולד למשפחת ברהמינים. יצירותיו השפיעו מאוד על מבנה יצירות מוזיקה קרנטית. המסורת מייחסת לאנאמאצ'אריה כ-32,000 שירים, אך שרדו רק כ-12,000 שירים. יצירותיו מבוססות על אסכולת הוישישטאדואיטה. אנאמאצ'אריה חונך בשיטת רמאנוג'א על ידי סרי סאטאגופה יאטינדרה ממסדר אֲהוֹבִּילה.
טאלאפאקה טירומאלאמה
טאלאפאקה טירומאלאמה (בטלוגו తాళ్ళపాక తిరుమలమ్మ), רעייתו של אנאמאצ'אריה, חיברה את היצירה "סובהאדרה קאליאנאם", ונחשבת למשוררת הראשונה בשפת טלוגו. היצירה מורכבת מ-1170 שירים, ועוסקת בנישואי ארג'ונה וסובהאדרה, דמויות מן המהאבהאראטה. היא תיארה את הולדת תרבות טלוגו בסיפור הלקוח מתוך האפוס הסנסקריטי.
אלאסאני פֶּדאנה
אלאסאני פדאנה (అల్లసాని పెద్దన), בן המאות ה-15 וה-16, נחשב בכיר ה"אשְטאדיגאג'אלוּ" -- שמונת המשוררים בחצר קרישנהדוואראיה, מושל באימפריית ויג'איאנאגארה. פדאנה היה יליד סומאנדפאלי, ליד פנוקונדה.
פדאנה חיבר את ה"פראבאנדהא" הגדולה הראשונה, ולכן זכה לתואר "אנדהרה קאוויטה פיטאמאהה" (האב הגדול של השירה בטלוגו). יש סוברים שאף היה שר בחצר המלך, ומכאן הכינוי "פדאנאמאאטיה" (פדאנה השר). הוא חיבר יצירה בשם "סווארוצ'ישה מאנו סאמבהאוואם", אשר ידועה גם בשם "מאנו צ'אריטרה", והיא פיתוח של סיפור מתוך שירת המארקאנדייה אשר עוסק בהולדת סווארוצ'ישאמאנו, שהוא אחד מארבעה-עשר המאנו בדת ההינדו. הסיפור המקורי הורכב מכ-150 שירים, ופדאנה הרחיב אותו לשישה פרקים המחזיקים כ-600 שירים.
יצירתו נחשבת אחת מה"פאנצ'ה קאוויאס", חמש היצירות המובחרות בשפת טלוגו. יצירה נודעת אחרת של פדאנה, "האריקאטהאאסאאראמו", אבדה ואיננה.
דהורג'אטי
דהורג'אטי (טלוגו: ధూర్జటి) היה משורר בן המאה ה-15 וה-16 בחצר קרישנאדוואראיה, ונמנה עם ה"אשטאדיגאג'אלו". הוא נולד בשרי קלהאסטי, בן לסינגאמה ולנריאנה ונכד לג'קאיה.
יוהאן היינריך למברט
יוהאן היינריך למברט (בגרמנית: Johann Heinrich Lambert; 26 באוגוסט 1728 – 25 בספטמבר 1777) היה מתמטיקאי, פיזיקאי, פילוסוף ואסטרונום שווייצרי, אחד מאנשי האשכולות הגדולים והמשפיעים של המאה ה-18. הוא ידוע במיוחד בשל הוכחת האי רציונליות של π.
ביוגרפיה
למברט נולד ב-1728 בעיר של מילוז (כיום אלזס, צרפת), שהייתה באותה תקופה מובלעת של שווייץ). בעוזבו את בית הספר הוא המשיך ללמוד בזמנו הפנוי בעודו מבצע סדרה של עבודות. אלו כללו עזרה לאביו (שהיה חייט), עבודה כפקיד בבית נפחות קרוב, מורה פרטי, מזכיר לעורך של Basler Zeitung, ובגיל 20, מורה פרטי לבנים של Count Salis בעיר כור. מסעותיו באירופה (בין השנים 1756 ו-1758) אפשרו לו לפגוש מתמטיקאים  בעלי שיעור קומה במחוזות גרמנים, בהולנד, בצרפת ובמחוזות איטלקיים. בחזרתו לכור הוא פרסם את הספרים הראשונים שלו (על אופטיקה וקוסמולוגיה) והוא החל לחפש משרה אקדמית. אחרי מספר משרות קצרות הוא זכה להזמנה מלאונרד אוילר לאקדמיה הפרוסית למדעים בברלין, שם הוא זכה לחסותו של פרדריך השני בפרוסיה. באווירה מגרה ויציבה כלכלית זו, הוא עבד באופן יוצא מגדר הרגיל עד מותו ב-1777.
האסטרואיד 187 למברטה נקרא על שמו.
מתמטיקה
למברט היה הראשון שהכניס את הפונקציות ההיפרבוליות לשימוש בטריגונומטריה. בחיבורו "התאוריה של קווים מקבילים" ניסה להוכיח את אקסיומת המקבילים, ולשם כך הגדיר צורה הקרויה כיום מרובע למברט, שבה שלוש זוויות ישרות. הוא הוכיח בקלות שהזווית הרביעית אינה זווית קהה, והוכיח משפטים רבים המתבססים על ההנחה שהזווית הרביעית היא זווית חדה, במה שנראה כהשערה לקיומו של מרחב לא-אוקלידי.
למברט היה הראשון שהוכיח כי π הוא מספר אי-רציונלי (קיימת סברה כי אריאבהטה שיער לראשונה תוצאה זו עוד הרבה קודם לכן, בשנת 500 לספירה). למברט עשה התקדמויות באנליזה; הוא הציג את פונקציית W של למברט, ופתר את "המשוואה הטרינומית". הוא פיתח עובדות ומשפטים על חתכי חרוט שהפכו את החישוב של מסלולי שביטים לפשוט יותר. על שמו קרויה זהות למברט לחישוב מסלולים שביטיים, אשר ז'וזף לואי לגרנז' הצהיר שהיא אחת התוצאות המשמעותיות והיפות ביותר בתחום של מכניקה שמיימית.
הטלות
שלוש ההטלות הראשונות הן בעלות חשיבות גדולה.
פיזיקה
למברט המציא את ההיגרומטר הראשון. עבודתו באופטיקה היא החשובה ביותר בעבודותיו בתחום הפיזיקה. ב-1760 הוא פרסם ספר על הארה שכותרתו Photometria, שהפך ליצירת המופת שלו בתחום. הספר הוא הניסיון הראשון מסוגו לחקור היבטים כמותיים של האור והשפעתם, והוא נחשב לעבודה מרכזית בתחום של הנדסת תאורה ופוטומטריה. הספר היה מבוסס על שלוש הנחות שהן: עוצמת ההארה היא ביחס ישר לחוזק של מקור ההארה, ביחס הפוך לריבוע המרחק מן המקור, וביחס ישר לסינוס הזווית שבין כיוון האור הפוגע לכיוון הטיית המשטח. ההנחות הללו נתמכו על ידי ניסויים הכרוכים ומתבססים על השוואה ויזואלית של עוצמות הארה ואשר משמשים לצורך חישוב של עוצמות הארה. בספר הזה למברט ניסח גם את חוק הבליעה של האור - חוק בר-למברט, וטבע את המונח אלבדו. היחידה הפוטומטרית למברט (יחידת מידה) נקראה על שמו כהכרה על תרומתו לביסוס מדע הפוטומטריה.
למברט כתב עבודה קלאסית על פרספקטיבה ותרם לאופטיקה גאומטרית. עבודתו על פרספקטיבה קדמה לגאומטריה התיאורית של גספאר מונז'. למברט היה גם חלוץ בפיתוח של מודלי צבע תלת־ממדיים. מאוחר בחייו, הוא פרסם תיאור של פירמידת צבע משולשת, שמראה בסה"כ 107 צבעים בשש רמות שונות, אשר מורכבים משילובים שונים של אדום, צהוב, וכחול, ועם כמות הולכת וגוברת של לבן כדי לספק את הרכיב האנכי. חקירותיו אלו נבנו על בסיס מחקרים תאורטיים מוקדמים יותר על צבעים של טוביאס מאייר.
הוא ערך מחקרים רבים במטאורולוגיה, היגרומטריה, פירומטריה, בליסטיקה ועוד. מחקריו נגעו לעיתים קרובות בתחומים שמדענים אחרים בני התקופה העדיפו להשאיר בצד, כמו למשל מחקרו על חיכוך ומידת הדמיון בין חול לזורמים (fluidity of sand) והמידול המתמטי של חול, או מחקריו באקוסטיקה על הפיזיקה של חלילים (מחקר על היווצרות הקול של חלילים) ועוד. מחקריו במטאורולוגיה הניבו תוצאות רבות, באופן לא אופייני למדע בן המאה ה-18. אחת התוצאות של מחקריו המטאורולוגיים היא נוסחת הרוח שלו, שקובעת את כיוון הרוח הממוצע באזור מסוים על בסיס תצפיות שנערכו לאורך תקופה.
פילוסופיה
ביצירתו הפילוסופית המרכזית New Organon (1764), למברט פיתח כללים להבחנה בין הידמויות סובייקטיביות לאובייקטיביות. עבודה זו מתקשרת עם עבודתו במדע האופטיקה. ב-1765 הוא החל להתכתב עם עמנואל קאנט אשר תכנן להקדיש לו את ספרו ביקורת התבונה הטהורה, אבל פרסום היצירה נתעכב, והיא הופיעה רק לאחר מותו.
אסטרונומיה
למברט פיתח תאוריה על היווצרות מבנה היקום שהייתה דומה להשערת הערפילית שתומאס רייט ועמנואל קאנט פיתחו במקביל. למברט שיער שהכוכבים ליד השמש הם חלק מקבוצה גדולה שנעה ברחבי שביל החלב, ושיש הרבה התקבצויות (מערכות כוכבים) כאלה ברחבי הגלקסיה. למברט אחז בדעה שהיקום סופי, בניגוד להשקפת העולם הניוטונית הרווחת באותה עת. באסטרודינמיקה הוא גם פתר את הבעיה של קביעת זמן המעוף לאורך חתך חרוט, שידועה כעת כבעיית למברט. עבודתו בתחום הזה מונצחת בכך שבחרו לקרוא לאסטרואיד 187 למברטה על שמו.
לוגיקה
יוהאן היינריך למברט הוא המחבר של חיבור על לוגיקה, אשר הוא קרא לו Neues Organon. הגרסה העדכנית ביותר של העבודה הזו אשר נקראת על שם ה-organon של אריסטו נתפרסמה ב-1990 בידי המפרסמים האקדמיים בברלין. בחיבור זה מופיע בפעם הראשונה המונח פנומנולוגיה, וניתן למצוא בו הצגה של מגוון סוגים של סילוגיזם. בחיבורו A System of Logic Ratiocinative and Inductive, ג'ון סטיוארט מיל מבטא את הערכתו אל יוהאן היינריך למברט. למברט ניסה לבנות סוג של שפה אוניברסלית, ברוח ובהמשך לרעיונותיו של גוטפריד וילהלם לייבניץ על שפת סימנים אוניברסלית.
שרה רמירז
שרה רמירז (באנגלית: Sara Ramirez, נולד/ה ב-31 באוגוסט 1975) הוא/היא אישיות אמריקאית העוסקת במשחק, בשירה וכתיבת שירים וידוע/ה בעיקר בשל תפקיד המשחק בתור הדמות ד"ר קאלי טורס בסדרת הדרמה "האנטומיה של גריי".
ביוגרפיה
מקום הלידה של רמירז הוא במסטלאן שבחוף האוקיינוס השקט במקסיקו. בלידה הוגדר/ה כבת. אבא של רמירז ממוצא מקסיקני ואמא של רמירז ממוצא מקסיקני ואירי. בגיל 8 רמירז עבר/ה עם אמא ממקסיקו לסן דייגו, קליפורניה, לאחר גירושי ההורים. רמירז למד/ה בבית הספר סן דייגו לאומנות יצירה וביצוע. לאחר מכן למד/ה דרמה בבית הספר ג'וליארד בניו יורק.
קריירה
ב-1998 שיחק/ה בסרט "יש לך הודעה". בשנת 2000 הופיע/ה בסדרה "חוק וסדר: מדור מיוחד" בתפקיד ליסה פרץ. ב-2002 הופיע/ה בסרטים "ספיידרמן" ו"שיקגו". בשנת 2004 הופיע/ה בסדרה "NYPD Blue" של רשת ABC.
החל משנת 2006 ועד 2016 השתתף/השתתפה בקביעות בדרמה הרפואית "האנטומיה של גריי" של רשת ABC, שם רמירז גילם/גילמה את ד"ר קאלי טורס.
ב-2012 דיבב/ה בסרט "הנסיכה סופיה הראשונה: היה הייתה נסיכה", ב-2014 דיבב/ה בסרט "הנסיכה סופיה הראשונה: קללת הנסיכה אייבי", וב-2016 דיבב/ה בסרט "אלנה והסוד של אוולור" - סרט מקורי של ערוץ דיסני.
ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", "פשוט ככה" בה משתתף/ת רמירז בתפקיד צ'ה דיאז.
CSRF
CSRF (אנגלית: Cross Site Request Forgery) היא התקפה נגד גולש אינטרנט המאלצת את דפדפן האינטרנט של הגולש לבצע פעולות לא רצוניות ביישומי אינטרנט בשמו של המשתמש בשירות באמצעות ניצול מגבלות בפרוטוקול HTTP.
בהתקפה זו התוקף, על ידי הרצת קוד בצורה סמויה, מבצע פעולות שונות בשם הקורבן, כגון: לגרום למשתמש להעביר כספים לגורם שלישי, לרכוש פריטים שונים, לשנות כתובת דואר אלקטרוני מוגדרת לכתובת אחרת, או להחליף תמונת פרופיל, כל זאת מבלי שהקורבן מודע לביצוע פעולות אלה.
היסטוריה
התקפות CSRF התגלו לראשונה בשנת 2001 לאחר מספר מקרים שונים. למרות שהתגלו, היה קשה לאמת אותן כיוון שההתקפות התבצעו מכתובת ה-IP של המשתמש בשירות.
רוכל
רוֹכֵל או שׁוּקַאִי או תַּגְרָן הוא סוחר נודד בדרכים, הסובב ממקום למקום, ומציע את מרכולתו לעוברים והשבים.
CSRF
שימוש
ההתקפה מתבצעת על ידי הצבת קישור לדף אינטרנט, פרסומת או תמונה, בפורומים, צ'אטים, דואר זבל ועוד. לאחר הלחיצה על הקישור, התוכנית מנסה לקבל גישה לאתר. לאחר שהמשתמש כבר אומת מול השרת, התוקף יוכל לבצע את פעולתו.
רוכל
ההבחנה העיקרית בין רוכלים לסוגי סוחרים אחרים היא, שרוכלים סוחרים תוך כדי תנועה, ולא נשארים לסחור במקום קבוע. רוכלים מסתובבים ופונים ישירות ללקוחות פוטנציאליים, ואילו סוחרי רחוב מקימים דוכן ומחכים ללקוחות שיגיעו אליהם. כאשר הם לא עוסקים במכירה בפועל, רוכלים נדרשים להמשיך לנוע. אף על פי כן רוכלים יישארו באותו מקום לאורך זמן ואף יתחילו לסחור באמצעות דוכן. כמו כן, אף על פי שרוכלים בדרך כלל נודדים רגלית, אין סיבה המונעת מהם להסתייע בעגלה או באמצעי אחר להובלת הסחורות.
CSRF
שימוש
לדוגמה: בעזרת כישורי הנדסה חברתית תישלח אל הקורבן הודעה ותשכנע אותו ללחוץ על קישור/תמונה בהם התוקף הכניס תגים או סקריפטים:
רוכל
תמונות של רוכלים מופיעות בספרות ובאמנות כבר מהמאה ה-12. תמונות כאלה היו פופולריות מאוד בקרב הציירים והצלמים האוריינטליסטים של המאה ה-18 והמאה ה-19. דימויים מסוימים מתארים רוכלים בצורה משונה, ואילו אחרים מראים חזיונות רומנטיים אידיאליסטים של רוכלים בעבודה.
CSRF
שימוש
דוגמה נוספת:
רוכל
אטימולוגיה
מילה אחרת הנקשרת משורש ר.כ.ל היא רכיל, ונזכרת כמצוות לא תעשה בפרשת קדושים:. בספר משלי נקשר הביטוי עם גילוי סוד אך בספר בירמיהו ובספר יחזקאל המילה רָכִיל נקשרת למרמה ושפיכות דמים. האיסור ללכת רכיל מתפרש לפי תרגום השבעים כלהוליך שולל אך לפי חז"ל מדובר במעשה של דיבור – הלשנה או הוצאת דיבה. בלשנים מוצאים קשר אפשרי בין המילה רכיל לבין המילה רוכל. על קשר זה עמדו חז"ל בתלמוד הירושלמי:. גם רש"י קשר קשר דומה:.
CSRF
שימוש
פגיעות באתר הטורנטים הפופולרי uTorrent - יוטורנט (CVE-2008-6586) ניצלה את העובדה שהאתר נגיש ב-localhost:8080 ואפשרה לבצע פעולות פשוטות בעזרת פעולות GET פשוטות: